Verslag sal wys hoe en of bedrog gepleeg is – Wiese | Netwerk24
Deur Lameez Omarjee, Fin24 20 Julie 2018 21:40
Wiese is in 'n onderhoud op SAfm gevra hoe Steinhoff onder sy voorsitterskap geplunder is.
Wiese sê hy het eers in Julie 2016 voorsitter van Steinhoff geword en het "op presies vier raadsvergaderings voorgesit" in sy termyn.
"Steinhoff het jare of dekades voordat ek by die direksie aangesluit het van die mees gerespekteerde raadslede gehad. Dit het 'n uiters hoogs gekwalifiseerde ouditkomitee gehad. Dit het 'n gesofistikeerde interne ouditfunksie gehad," sê hy.
Die kleinhandelaar het in 33 lande met verskillende direksies en verskillende ouditkomitees sake gedoen.
"Dit is gereeld deur topontleders vanoor die wêreld heen ontleed. Dit is gereeld deur banke, graderingsagentskappe ontleed . . . daar was nie 'n filter in die wêreld waardeur dit nie is nie," sê Wiese.
"Ondanks dit het een of verskeie mense daarin geslaag om bedrog te pleeg – as dit is wat die forensiese ouditverslag gaan onthul," sê hy. Die verslag sal na verwagting teen einde vanjaar uitgereik word.
"As jy bedrog in 'n maatskappy het, is dit altyd 'n probleem. Onthou, ek kan nog nie 'n verklaring doen nie, want ek wag op die verslag," sê hy.